ming030890/wiki-yue-high-quality huggingface dataset:
張心瑜

張心瑜，MH，（英文：Fiona Cheung），香港親政府陣營（商界親中派）政治人、生意人、慈善家（仁愛堂前主席、保良局前總理）。

政治同政策立場
佢係香港親中派嘅成員。張心瑜支持九二共識，反對台獨。佢覺得民進黨執政多年，導致「台獨」勢力不斷擴大，仲企圖「倚美謀獨」。另外，張心瑜認為美國會眾議院議長佩洛西早前訪問台灣，對台海局勢造成咗嚴重嘅危害。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表：全國婦聯)。
張德星

張德星（粵拼：zoeng1 dak1 sing1；簡化字：张德星），係中國大陸男主持人。

經歷
佢係金鷹卡通嘅主持人。2016年，參加過湖南衛視《我是大美人》、《漢語橋》（嘉賓身份）。2017年，為湖南衛視《歌手2017》側田嘅音樂合夥人。
張德勝

張德勝係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
張德培

張德培（粵拼：zoeng1 dak1 pui4；英文：Michael Te-pei Chang；1972年2月22號—）係退咗役嘅臺裔美籍男子網球手，喺美國新澤西州出世，祖籍廣東揭陽，被視為亞洲網球史最佳男子選手。
張德培喺1989年法國網球公開賽攞過冠軍，係佢唯一一個網球大滿貫冠軍。佢係唯一一個亞洲裔大滿貫男單冠軍，同埋歷嚟最後生嘅大滿貫男單冠軍。
小嘴烏鴉

小嘴烏鴉（Corvus corone）係鴉科鴉屬嘅一個品種，亦係其中一種好常見嘅烏鴉品種，分佈喺歐洲嘅西部同亞洲嘅東部。
小哥達

小哥達係日本電視遊戲寵物小精靈系列入面嘅其中一隻小精靈，編號019。身體顏色主要係紫色。
小喇叭

粗口諧音：廣東話入面，因為「小喇叭」個音似「屌那媽」，所以畀一啲廣東人當語氣助詞用。
小喬

小喬係橋公細女（喺《三國演義》裏面係橋玄個女；由於年代上嘅差異，橋玄同橋公唔係同一個人），大喬個妹，周瑜嘅老婆。
相傳小喬有國色天香，擁有閉月羞花嘅面容，貌美如花。
小呆獸

小呆獸係日本電視遊戲寵物小精靈系列入面嘅其中一隻小精靈，編號079。身體顏色主要係粉紅色。
小國民尼謨

《小國民尼謨》（英文：Mr. Nobody）係套加拿大嘅劇情片、 科幻片、 奇幻片，喺2009年9月12號上畫。呢套戲嘅主角有謝拉力圖同戴安古嘉。片長157分鐘。
小叮噹

小叮噹（英文：Tinker Bell）係喺 1953 年迪士尼動畫片《小飛俠》（Peter Pan）出場嘅一隻小仙子。
1953 年嘅迪士尼電影版裏面就有講到小飛俠將小叮噹嘅仙子塵（一種金光閃閃、輕飄飄噉嘅粉）糝落主角溫蒂同佢細佬身上，令佢哋暫時識飛。
小地圖

喺打機用語當中，小地圖（mini-map）係指一幅小型嘅地圖，通常擺喺畫面嘅其中一個角落頭，輔助玩家確定佢哋喺遊戲世界當中嘅位置。
孖胎悖論

孖胎悖論（粵拼：maa1 toi1 bui3 leon6；英文：twin paradox）係有關狹義相對論時間膨脹嘅一個悖論。
如果家陣有對孖生兄弟，阿快同阿慢，阿慢留喺地球，而阿快就坐住超級太空船以光速 99.9% 咁快嘅速度飛去南門二（距離地球大約 4.3 光年咁遠嘅一個恆星系統）嗰度再飛返地球；到底阿快返到地球嗰陣，邊個會老啲（過咗嘅時間多啲）呢？原則上，阿慢係停喺地球上唔郁，但係由阿快嘅角度望，佢可以話阿慢同地球先至係以接近光速嘅速度飛離佢嗰一方。
不過要留意，喺呢個情況下，阿快飛離地球再回航，表示佢實係有非零嘅加速度，所以佢唔係一個慣性參考系。
孖辮

孖辮，係指頭髮左右兩邊都紮咗辮，通常女仔紮呢種髮型比較多。而喺日本，由2012年開始日本紀念日協會就用2月2號做“孖辮日”。
孖生

孖生（粵拼：maa1 saang1），又叫孖胎、雙生、雙胞胎，係人同其他胎生動物同一次生仔生咗兩個出嚟。
孖生主要分同卵孖生、異卵孖生兩種。前者因為嚟自同一粒受精卵，所以個樣會好似，好易睇得出係孖生。後者因為精子唔同，差別就會大啲，而且有機會唔同性別，叫龍鳳胎。
孖生出世時間通常相差唔夠一個鐘，先出世嘅叫大孖，遲出世嘅叫細孖。

同卵孖胎
内文：同卵孖胎
同卵孖胎指兩個嚟自同一粒受精卵，兩兄弟或者兩姊妹嘅基因係完全一樣咁滯。

異卵孖胎
内文：異卵孖胎
異卵孖胎指兩個嚟自兩粒唔同嘅受精卵；喺前者嗰種情況下，而喺呢種情況下，兩兄弟姊妹嘅基因得嗰大約 50% 相同。
孖葉植物

孖葉植物，又叫雙子葉植物、木蘭綱，係植物一個大分類，過往一路都係一個綱。佢哋係被子植物嘅一種，特徵係籽胚有兩個子葉，同單子葉植物相對。
字一色

字一色係麻雀其中一種食餬方法，四個刻子同一對眼都係番子，就係字一色，計例牌（上限番）。
字串

字串（英文：string）喺程式編寫上係一種資料類型，指由零個或者多個連續嘅字符組成嘅資料，有一個有限嘅長度；概念上係一種獨立嘅資料類型。
喺實際嘅應用上，喺個別嘅程式語言，字串可能係陣列嘅一種（例如喺 C，字串等同字符陣列）。
張水院

張水院（1980年7月16號—）係大韓民國嘅一個男藝人同埋歌手。
張民達

張民達（粵拼：zoeng1 man4 daat3，1885年11月9號—1925年4月25號）係廣東梅州梅縣區桃光石螺崗人，馬來西亞歸中國華僑。

生平
張民達出世之後無耐個阿媽就死咗，張民達嘅老竇張瑞興，因為屋企貧窮就去咗南洋嗰邊搵食，一早就冇咗阿爸阿媽。喺佢9歲嗰陣就跟埋叔公佢做南洋嘅檳城嗰邊見返阿爸之後就入咗英文學校，之後重入埋方言傳習所度讀書。喺佢畢業咗之後，因為佢識好多隻語言先至喺吉隆坡、芙蓉、怡保嘅邊間審判廳入面做過翻譯。
佢之前加入咗中國同盟會，後嚟做咗粵軍第二師師長。喺1925年2月，佢帶過部隊參加咗第一次東征，之後嗰年4月就喺潮州嘅湘子橋（原名廣濟橋）附近因為翻船就死咗。到咗1926年，佢啲骨灰先至帶返廣州，嗰年重俾中華民國政府軍事委員會話佢係「陸軍上將」。到咗1953年，中華人民共和國中央人民政府話佢係「革命烈士」。
張永歆

張永歆（Kelly Chang，1987年1月8號—），真名張凱婷，係臺灣女藝人兼模特兒，因為有34E級胸圍，所以啲人叫佢「臺灣乳神」或者「E神」。2014年FIFA世界盃期間，佢做過足球寶貝撐德國隊而開始多人識。2015年佢推出寫真集，香港都有得賣。2022年佢首度參演香港電影《驅魔龍族馬小玲》。
張殷慈

張殷慈（英文：Daisy Cheung，1992年6月22號—），係香港女藝人，早年從事模特兒工作，2014年工展小姐選舉亞軍兼最合眼緣獎得主，之後加入香港有線電視同奇妙電視做節目主持。
張武孝

張武孝（1950年10月8號—），號大AL，係香港歌手，荳沙喉。曾經係玉石樂隊主音，之後獨立出來唱廣東歌，二十世紀七十年代曾風行一時。
八十年代，佢因喉嚨生繭失聲唱唔到歌，轉喺尖沙嘴亞波羅18的士高做公關經理，升到到總經理，做埋集團行政。因爲掛單問題，畀人尋仇。佢清晨放工喺加連威老道，畀三名大漢斬，肺同背都中刀，左手斷咗幾隻手指，好彩駁返。人轉低調。

演出作品
呢個表唔完整，歡迎加料。
張永康

張永康，香港親中派政治人，香港再出發大聯盟發起人之一。
尼米茲號航空母艦

尼米茲號航空母艦（USS Nimitz CVN-68）係一艘隸屬於美國海軍嘅核動力航空母艦，亦係一系列尼米茲級核動力航空母艦嘅第一艘。尼米茲號於1972年5月13號正式下水，其艦名承襲自第二次世界大戰期間曾任美國海軍太平洋艦隊指揮官嘅契斯特•尼米茲海軍五星上將，該艦目前仍係美國海軍重要嘅打擊武力平台，亦係迄今為止全世界最大型嘅軍艦之一。

1970年代
尼米茲號於1976年7月7號部署至地中海，跟隨嘅軍艦有巡洋艦南卡羅萊納號同加利福尼亞號，呢個係10年來美國首次喺地中海部署核動力軍艦。喺平靜無事嘅巡航後尼米茲號於1977年2月7號回到諾福克。 1977年至1978年間嘅巡航亦同樣平靜，但喺1979年9月10號展開嘅第三次嘅巡航中，尼米茲號投入咗鷹爪行動任務，呢個係一個為解救伊朗人質危機中於伊朗首都德黑蘭被扣留嘅美國人質，而發動嘅軍事行動。呢次任務由於參與嘅直升機墜毀於沙漠中而告失敗，之後尼米茲號於1980年5月26號回到美國。
接下來嘅幾年喥，喺一次意外中，一架EA-6B徘徊者式電子反制機墜毀喺甲板上，造成14人死亡、45人受傷。

1980年代
喺1981年發生嘅錫德拉灣事件中，當尼米茲號嘅機隊喺錫德拉灣上空進行飛行訓練時，兩架F-14雄貓式戰鬥機遭遇利比亞戰機嘅攻擊，喺仲擊時擊落咗兩架利比亞戰機。
尼米茲號於1987年更換母港至華盛頓州嘅布雷默頓（Bremerton）。

1990年代
1991年2月25號尼米茲號前往波斯灣參加海灣戰爭以接替遊騎兵號航空母艦，並於1991年8月24號返回。並於1993年再次部署至波斯灣數個月以接替小鷹號航空母艦。喺1996年嘅3月嘅台灣海峽飛彈危機中，尼米茲號被派遣至台灣海峽巡邏，以表示反對中國動武嘅立場。
喺1997年9月1號，尼米茲號於環繞世界一週嘅巡航後回到維吉尼亞州嘅紐波特紐斯（Newport News），進行服役壽命延長計畫（Service Life Extension Program），工程一直持續到2001年6月25號才結束，接著尼米茲號改變母港至加州嘅聖地牙哥。

2000年代
艦上電子戰中心
喺2003年4月，尼米茲號前往波斯灣接替林肯號航空母艦，以支援美伊戰爭。
尼米茲號於2003年11月2號回到聖地牙哥進行計畫中嘅保養同維修，並再次於2005年5月部署至波斯灣，喺平靜無事嘅巡航後於2005年11月8號返回。呢次部署被詳細記載喺美國公共電視台嘅《航空母艦》系列電視紀錄片。

2010年代
2010年2月，尼米茲號航空母艦到訪香港進行補給。
2010年底，尼米茲號轉移到華盛頓州布萊莫頓（緊鄰西雅圖）嘅干船塢進行為期一年嘅維修同改進。然後，佢將進駐新嘅母港艾弗萊特（亦緊鄰西雅圖），佢將替代林肯號航母喺太平洋艦隊中嘅角色。
2013年5月，尼米茲號到達南中國海，美軍宣稱目的係「確保海上安全同戰區合作」。

其它
數位化後嘅艦橋儀表
1980年上映嘅美國科幻電影《核子母艦遇險記》（The Final Countdown）冚唪唥係喺尼米茲號上取景拍攝。
尼維爾張伯倫

佢喺伯明翰出世。佢阿爸都係從政嘅。1918年張伯倫當選做保守黨嘅國會議員。1937年做英國首相。佢唔想打另一場世界大戰，就喺1938年同德國嘅希特拉、意大利嘅墨索里尼同法國總理愛德華達拉第簽定《慕尼黑協定》，將捷克斯洛伐克嘅蘇台德地區割畀德國。但係德國喺1939年3月趁斯洛伐克搞獨立嘅時候迫捷克斯洛伐克總統哈卡接受德軍進駐捷克，將捷克變咗做「波希米亞同摩拉維亞保護國」，而斯洛伐克雖然獨立咗，實質上都係德國嘅傀儡國。張伯倫終於放棄咗綏靖政策，同法國一齊保證會維護波蘭嘅領土完整。到咗1939年9月德國入侵波蘭，英法向德國宣戰，第二次世界大戰爆發。1940年盟軍喺挪威失利之後，張伯倫辭咗首相一職，由丘吉爾接任。
尼羅鱷

尼羅鱷（英文：Nile crocodile）係23種鱷魚當中畀人研究得最多嘅一種。佢係非常強壯嘅大型鱷魚，僅次河口鱷，體色係橄欖綠色到啡色。有黑色嘅斑點同網狀花紋。佢下顎第四齒由上顎嘅 V 字形凹陷中向外面突出。尾巴強而有力，有助於游水。成年尼羅鱷嘅體重可以重達一噸。

分布
非洲同馬達加斯加島。主要住響河流同湖泊之中。自公元 9世紀開始，佢已經係人類嘅獵殺對象，因為佢嘅皮響當時係好名貴。目前響尼羅河可以話係已經絕晒種啦。
C. niloticus嘅分布

習性
尼羅鱷夜晚響水裏面，黎明時就上岸曬太陽。佢哋會捕食羚羊、斑馬、水牛等，亦可以咬死獵豹、豹或鬣狗。甚至可以獵殺河馬、獅子、人類（不過呢三種動物都有能力獵殺鱷魚）。成年鱷會吞石，嗰啲石係起到壓艙物嘅作用，有助響水下面保持平衡。響旱季時，尼羅鱷會匿喺地底下面，直到下一個雨季來臨為止。

繁殖
鱷魚乸會響沙質嘅河岸挖窿造巢。每次可以生 25-100 隻蛋。對於呢種鱷魚嘅蛋嚟講，水災同尼羅河巨蜥係最大嘅威脅。
尼科西亞足球會

尼科西亞足球會（英文：APOEL FC）係塞浦路斯尼科西亞一間職業足球球會，依家踢緊塞浦路斯甲組足球聯賽。
尼紮米

尼紮米·卡扎偉，全名尼扎米·阿丁·阿布·穆罕默德·伊勒亞斯·伊本-扎吉·伊本-穆罕默德（Nizām ad-Dīn Abū Muhammad Ilyās ibn-Yusūf ibn-Zakī ibn-Mu'ayyad），係 12 世紀嘅波斯詩人，響波斯文學中最偉大嘅浪漫詩人，佢為波斯詩帶嚟口語化同現實主義嘅風格。

生平
哈克英-尼紮米為伊朗寫嘅名言
佢出生於佔賈(Ganja) （波斯帝國嘅一個區），尼紮米私人生活背景好少,因為佢唔想暴露自己嘅私人生活。

父母
父親名係Yusufis，母親名係Ra'isa，係庫爾德人。 有的來源話，佢嘅父親有可能喺伊朗中部庫姆附近嘅一個村莊嘅人。尼紮米被多次提及為波斯人或者伊朗人。

教育
尼紮米興將卑大家尊嗌做哈克英「Hakim」意思“聖人”，佢既係一位博學嘅詩人，也係一位抒情同感性風格嘅大師。 佢堅強嘅性格、社會敏感性同對口頭同書面歷史記錄嘅了解，以及佢豐富嘅波斯文化遺產，將前伊斯蘭同伊斯蘭伊朗團結起來，創造了文學成就嘅新標準。 作為當時伊朗文化嘅產物，佢不僅喺前伊斯蘭同伊斯蘭伊朗之間架起了一座橋樑，而且喺伊朗同整個古代世界之間架起了一座橋樑。

作品背景影響同文壇
根據文學學者-- Chelkowski 嘅說法，「似乎尼紮米最喜歡嘅消遣係閱讀 菲爾多西嘅不朽史詩 Shahnameh（國王之書）」。尼紮米提到「菲爾多西係Sage（哈克英-聖人）同 英明/明智（達那）以及偉大嘅語言大師，善於裝飾了好似新新娘一般嘅文字。」尼紮米喺佢嘅三部史詩 Haft Peykar、Khosrow 同 Shirin 以及 Eskandar-Nameh 中使用了 Shahnameh 作為來源。

著作
尼紮米嘅所有作品都完全用波斯語或波斯語創作，甚至沒有任何其佢語言嘅詩句。
尼塊瓷磚描繪咗伊朗史詩中的一個著名場景，被稱為 Khamsah(卡馬沙) 或尼紮米的五個故事，由 12世紀伊朗詩人尼紮米·卡扎偉所寫。尼首詩係關於薩珊王朝(Sasanian monarch)君主庫斯勞(Khusraw),同亞美尼亞公主希琳(Shirin)嘅熱情求愛。
Khamsa 或 Panj Ganj 係尼紮米嘅主要詩歌作品，佢最出名嘅係一組五首長篇敘事詩，稱為 Khamsa（خمسه，“Quintet or Quinary”）或 Panj Ganj（“五寶”）：尼紮米最出名嘅詩歌係佢嘅五首長篇敘事詩，尼些詩已被保存下來。
喺後來嘅幾個世紀裡，Khamsa 係波斯同莫臥兒宮廷中用彩繪縮影繪製嘅奢華手稿嘅熱門
主題。
Makhzan-ol-Asrâr（“神秘嘅寶庫或倉庫”），1163 年（有些日期為 1176 ）
Khosrow o Shirin（'Khosrow 同 Shirin'），1177–1180
Leyli o Majnun（'Layla 同 Majnun'），1192
Nizami 的 Khamsa（五重奏）或者Ganja 係15 世紀 Nizami 到 15 世紀末，波斯詩歌手稿通常用一種稱為 nasta'liq 的腳本書寫，尼係一種優雅、流暢嘅書法形式。 尼份手稿喺仿古使用更直線嘅納斯赫文字方面有些唔同尋常。 儘管如此，尼份手稿嘅繪畫風格與蘇丹哈利勒·阿克·曲雲魯統治時期(Sultan Khalil Aq Quyunlu)（卒於 1478 年）喺設拉子製作嘅手稿中的畫作相似，尼表明係較早嘅讚助人手下複製嘅，但插圖係喺阿克·曲雲魯(Aq Quyunlu)時期描述。Eskandar-Nâmeh（“亞歷山大之書”），1194 年或 1196-1202 年
Haft Peykar（“七美女”），1197

對波斯文化嘅影響力
尼紮米嘅作品對波斯文學隨後嘅發展產生了巨大嘅影響，Khamsa 成為後來波斯詩歌（以及其佢伊斯蘭文學）模仿嘅模式。尼紮米嘅遺產喺伊斯蘭世界中被廣泛感受到，佢嘅詩歌影響了波斯語、阿拉伯語、土耳其語、庫爾德語同烏爾都語詩歌以及許多其佢語言嘅發展.
喺波斯縮影中，尼紮米詩歌中嘅故事與 菲爾多西 嘅 Shahnama 嘅故事一起係最常被說明嘅文學作品。 根據大英百科全書：內紮米因其獨創性同清晰嘅風格而喺波斯語國家受到欽佩，儘管佢對語言本身嘅熱愛以及對哲學同科學學習嘅熱愛使佢嘅作品對普通讀者來說很困難。
內紮米喺波斯同西方百科全書如伊斯蘭百科全書、伊朗百科全書、大英百科全書同許多國家嘅東方學家中創作咗佢嘅詩句，許多國家嘅東方學家認為內紮米係一位重要嘅波斯詩人，並稱讚佢係波斯文學中浪漫史詩嘅最偉大代表。
關於佢嘅詩歌朗誦，彼得·切爾科夫斯基（Peter Chelkowski）表示：“對佢嘚嘅文學遺產嘅背誦同朗誦一直對伊朗人來講係好緊要嘅，佢嘚對書面同口頭語言嘅力量同態度係複古嘅。即使喺今天，民族對詩歌嘅熱情 喺廣播同電視、茶館、文學社團、日常談話同 Musha'areh 詩歌朗誦比賽中不斷表達。內紮米嘅作品係尼一傳統嘅載體同象徵，因為尼個詩歌普遍性與深刻 - 紮根嘅藝術努力，正義感同對藝術同科學嘅熱情，具有靈性同真正嘅虔誠”。
尼納德·芝莫尼治

尼納德·芝莫尼治（塞爾維亞文：Ненад Зимоњић）（1976年6月4號—）係塞爾維亞網球員，擅於雙打。

球員生涯
芝莫尼治用右手揸拍，1995年轉打職業賽。
尼羅河三角洲

尼羅河三角洲 (阿拉伯文：دلتا النيل‎或者الدلتا）係喺下埃及形成嘅一個三角洲，尼羅河就係呢處散開同流入地中海。佢係世界上最大三角洲之一，由西面亞歷山大港去到東面嘅Port Said，覆蓋面積有 240 公里（150 英里）嘅地中海海岸線，係一個土地肥沃嘅農業區。三角洲由北到南大約長 160 公里（100 英里），由開羅稍為下游嘅地方開始。
尼維斯島

尼維斯島響加勒比海，波多黎各東南偏東350公里，安提瓜島以西80公里。面積93平方公里。同隔籬嘅聖基茨島組成聖基茨尼維斯。
思維二世

思維二世（Sylvester II，又譯西爾維斯特二世，946年—1003年5月12號）係羅馬天主教第139任教宗，999年到1003年在位。
思覺失調

思覺失調（粵拼：si1 gok3 sat1 tiu4），又叫精神症（zing1 san4 zing3；英文：Psychosis），古稱失心瘋，失心病，係一類精神障礙，係精神疾病嘅兩大分類之一，另一類係神經症。表現爲思考、感知、行爲等唔自然嘅症狀，呢啲症狀嘅特徵係妄想同幻覺，呢種心智失常嘅情狀描摹爲「同實在冇咗聯繫」。嚴密來講，呢啲症狀令人檢討唔到現實（當事人分唔出嗰啲係妄想同幻覺）。好多引發精神分裂嘅原因亦會引發思覺失調，因爲嗰啲症狀亦係精神分裂症嘅症狀。專門意義上嘅精神病（zing1 san4 beng6）就係指思覺失調，放喺精神疾病之下，又稱呼做精神病性障礙（psychotic disorder）。以上係現行嘅醫學上嘅用法。就算係健康人，喺佢一生中亦有5.8%嘅機率體驗到思覺失調。
思間慎公園

思間慎公園，或者就咁叫思間慎（Skansen），喺瑞典士多貢一個大公園兼開天博物館，1891年起嘅，起響一個島上面。公園收齊瑞典各代屋舍民俗，島中間有纜車上思間慎山。
因為個公園係首創先河，所以有啲地方類似嘅開天博物館都叫思間慎。
思茅區

思茅區係中國雲南普洱一個市轄區，總面積4093平方公里，人口20萬。
思覺老師

思覺老師係一個曾經喺香港擁有一定知名度嘅網絡紅人，寫文章嘅手法成就咗第一代嘅網絡潮文，受到唔少人嘅關注。之後佢轉戰YouTube，不時會拍片分享自己嘅思想，但片段入面有時會有一啲不雅行為，引發爭議。
思道五世

思道五世（Sixtus V，又譯西斯都五世，1520年12月13號—1590年8月27號）係羅馬天主教第227任教宗，1585年到1590年在位。
思維三世

思維三世（Sylvester III，又譯西爾維斯特三世，1000年—1063年）係羅馬天主教第146任教宗，1045年初在位兩個月。
思高路花園

思高路花園，香港公園之一，遊樂場之一，喺長洲思高路，英文叫Don Bosco Road Garden。行政上歸離島區。設施有健身園地、寵物共享公園，以及狗糞收集箱。公園全日開放。歸康樂及文化事務署管。
思齊三世

思齊三世（Sergius III，又譯色爾爵三世，860年—911年4月14號）係羅馬天主教第119任教宗，904年到911年在位。
寶藏

寶藏係一大堆財富，一路被收埋響一笪地方，好多時都係由大賊或者海賊留低。
寶血會上智英文書院

寶血會上智英文書院（Holy Trinity College，HTC）係位於香港石硤尾一間Band 1A天主教女子中學。

學校名
英文校名「Holy Trinity」係指天父、聖子同埋聖神。

學校歷史
寶血會上智英文書院喺1966年成立。喺2016年3月，上智喺學校舉行咗50周年紀念開放日。
寶血醫院

寶血醫院（Precious Blood Hospital (Caritas)）係香港九龍深水埗區一間私家全科醫院，喺1937年創辦，由香港明愛管，地址係九龍深水埗青山道113號。
寶藏嘅比喻

寶藏嘅比喻係耶穌講嘅一個比喻，記載喺《新約聖經》《馬太福音》第13章第44節。

聖經譯文
「
天國好比財寶藏喺地裏面，有人發現咗就將佢收藏起嚟，然後好開心噉將自己嘅嘢都變賣，去買嗰塊地。
」

解釋
寶藏嘅比喻係馬太福音所特有嘅，重點係講明天國係幾咁寶貴。一個人發現咗非常珍貴嘅嘢，以致佢隨時準備要變賣所有嘅嚟買呢啲珍貴之物。呢個比喻講明人若果明白福音嘅好處，信耶穌可以得永生，會犧牲一切，亦竭力追求。因為上帝嘅國有永恆嘅價值，係值得我哋付上一切代價嚟爭取進入。
寶血會嘉靈學校

寶血會嘉靈學校（Ka Ling School Of The Precious Blood），係香港一間由政府資助嘅天主教全日制小學，響九龍深水埗海壇街280號。

簡史
寶血會嘉靈學校由耶穌寶血女修會響1969年創辦，校址響舊元洲街邨第四座同第六座之間，係邨內三間標準小學之一，因為屋邨重建，響1999年由元洲街邨搬到現址，並響2001年正式轉做全日制學校。

設施
校園總共有30個課室，一座禮堂，一間中央圖書館、資源室、有蓋及露天操場、輔導室、視覺藝術室、2間音樂室、會客室、祈禱室、校牧室、教師休息室、醫療室同埋學生活動中心，一個細嘅禮堂，重有英語輔導室。
寶藍

寶藍，色一種，指沉色啲藍，又叫寶藍色，得名自藍寶石。佢跟藍歸入冷色一類。

史
大清時所寫儒林外史同紅樓夢都有提及。
儒林外史咁寫，「那邊走過三個人來，頭帶方巾，一個穿寶藍夾紗直裰，兩人穿元色直裰，都有四五十歲光景，手搖白紙扇，緩步而來。」
而紅樓夢咁寫，「到了自己房中，叫平兒取了一件大紅洋縐的小襖兒，一件松花色綾子一斗珠兒的小皮襖，一條寶藍盤錦鑲花綿裙，一件佛青銀鼠褂子，包好叫人送去。」

文
英文稱為dark blue。亦指英文navy-blue，德文Marineblau（意思都係「海軍藍」）。同埋英文sapphire blue（「寶石藍」）。
寶血女子中學

寶血女子中學（英文：Precious Blood Secondary School）係香港香港島柴灣一間津貼中學，喺新廈街338號，1945年由寶血女修會喺灣仔創辦，初頭叫德貞第二女子中學，1952年搬到北角，改名做寶血女子中學，1979年再搬到柴灣。後山有新廈街遊樂場。
呢篇寶血女子中學係關於香港教育（包括學校）有關嘅楔位文章。你可以透過編輯或修訂增加佢嘅內容。
崑崙時區

崑崙時區係舊時一個中國時區，喺1912年到1949年用，等同UTC+5:30（東經82.5度經線嘅時刻），範圍包括新疆嘅博樂、於闐兩縣同西面各地，西藏嘅阿里等地。崑崙時區個名嚟自崑崙山。
崑嵩

崑嵩（越南文：Kon Tum）係越南一省，省會崑嵩市，人口大約35萬。
崑崙錶

崑崙錶（Montres Corum Sàrl，又寫做昆侖‎錶）係瑞士貴價錶嘅製造商，喺1955年喺瑞士拉紹德封創辦，2013年俾中國海澱收購。
崑曲

崑曲，又叫崑劇，係中國一種戲曲，起源自元末明初嘅蘇州崑山，並喺蘇州、上海、無錫一帶廣泛流傳到依家。
崑劇係中國最古老嘅劇種，所以又叫做「百戲之祖」。崑劇係用崑曲呢種唱腔去演出傳奇雜劇嘅舞台表演，就好似粵劇同埋粵曲嘅關係一樣。同粵劇、粵曲一樣，崑劇同埋崑曲呢兩個詞語有時會互用，例如講崑曲嘅時候，有時其實係講緊崑劇。
崑劇基本上屬於南戲系統，所以佢用返好多南戲嘅角色行當、體制，佢同時亦都融合咗北雜劇嘅特點，以生、旦、淨、末、醜、外、貼呢七種基礎角色去演繹。
而崑劇唱嘅崑曲係中國最古老嘅戲曲聲腔，喺元未明初喺江蘇崑山一帶流行嘅唱腔，叫做「崑山腔」，佢係「崑山腔」吸收咗其他聲腔（尤其係北曲）嘅優點，改造同埋發展出嚟。
崑崙山

崑崙山（粵拼：kwan1 leon4 saan1）係中國嘅山，喺新疆、西藏、青海範圍入面，全長超過2,500公里，平均海拔六千幾米高，最高峰有7167米。
崑崙機場

崑崙機場（粵音：kwan1 leon4 gei1 coeng4）係喺越南巴地頭頓嘅一個機場，喺1935年嗰陣起好兼且開放畀人用嚟搭飛機。
崑山科技大學

崑山科技大學（Kun Shan University），全銜係財團法人崑山科技大學，簡稱崑山科大、崑科大，喺臺南市永康區崑山里崑大路，面積22.3483公頃。喺1965年4月29號經教育部核定為「崑山工商專科學校」。2000年奉教育部核定改名為科技大學。現有工程學院、商業管理學院、創意媒體學院、民生應用學院、國際學院等5個學院。
崑崙山雪山礦泉水

（簡化字：昆仑山雪山矿泉水；英文：Kunlun Mountain Natural Mineral Water）係加多寶集團出嘅一種喺崑崙山融化咗嘅積雪再滲入岩層過濾同礦化嘅一種天然雪山礦泉水。贊助過2010年廣州亞運會、第五屆中國－阿剌伯博覽會同2014年中國APEC峰會、2015年北京申辦2022年冬奧會。
恐怖生存遊戲

恐怖生存遊戲（survival horror game）係生存遊戲一種。
同一般嘅生存遊戲一樣，恐怖生存遊戲會要求玩家努力求生存，但特點係會運用恐怖嘅元素做遊戲嘅主題：例如喺一般嘅生存遊戲入面，威脅玩家生存嘅嘢係饑餓同自然災害等嘅力量，而喺恐怖生存遊戲入面，威脅玩家生存嘅就多數係喪屍同異形等恐怖故仔入面常見嘅元素，而且玩家仲要穿越一啲恐怖嘅環境，好似係黑暗嘅迷宮同鬧鬼嘅古堡呀噉。
恐怖生存遊戲例子有生化危機系列（Biohazard）。
恐怖統治

恐怖統治（Terreur）係法國大革命嘅一個時期。
法蘭西第一共和國成立後1年（1793年），共和國落入羅伯斯庇爾為首嘅激進革命分子（雅各賓派）手上。佢哋用武力鎮壓反對革命嘅人，喺恐怖統治期間，估計有一萬六千至四萬人死咗，有啲係俾人送上斷頭台，包括前法王路易十六嘅老婆瑪麗安東妮。
1794年激進革命分子喺政變中被推翻，恐怖統治先得以結束，而羅伯斯庇爾亦好快被送上斷頭台。
恐怖喜劇

恐怖喜劇（粵音：hung2 bou3 hei2 kek6）係虛構故事嘅一種類型，顧名思義係指結合咗恐怖同喜劇嘅作品。呢啲噉嘅作品通常都充滿咗黑色幽默，亦成日會戲仿恐怖故仔常用嘅橋段。例子有一九八八年上映嘅美國電影《嘩鬼家族》、一九九五年嘅港產片《回魂夜》以及係二零零六年出首作嘅日漫《瘋狂怪醫芙蘭》... 呀噉。
恐怖真相

《恐怖真相》（英文：My Life of Living Dangerously）係香港電視廣播有限公司嘅資訊節目，喺2020年5月25號到5月29號香港時間禮拜一到五22:30到23:00喺翡翠台播。節目由岑杏賢、郭田葰主持，講解日常生活各種健康危機。
恐怖片

（horror film）係指嗰啲會透過啲影像或者故仔令觀眾覺得驚嘅電影（講恐怖故仔）。最早期嘅恐怖片係受到文學同戲劇嘅影響。
彼得前書

《彼得前書》（希臘文：Πέτρου Α΄）係耶穌十二使徒之一嘅彼得寫畀當時喺小亞細亞幾間教會嘅信。時間大約係公元60年。

簡介
作者：彼得
日期：64年夏天 
地點：羅馬
收信人：小亞細亞五個省分嘅信徒，以外邦信徒佔多數，混合猶太信徒。
彼得前書係寫畀散居喺亞細亞北部嘅基督徒，信裏面叫佢哋做「上帝嘅選民」。呢卷書主要目的係鼓勵為信仰受苦難同迫害嘅信徒。作者再次用耶穌基督嘅福音，佢嘅死、復活同再來嘅應許勸勉佢哋，使佢哋滿有希望。為咗噉，佢哋一定要忍受苦難，確信苦難係對佢哋信心嘅考驗，同埋會使佢哋喺「耶穌基督顯現嘅日子」得到賞賜。
作者唔單只鼓勵信徒點樣面對患難，同時亦勸告佢哋喺生活上表現出佢哋係屬基督嘅人。
彼得一世島

彼得一世島（挪威文：Peter I Øy）係南極洲邊皮嘅一個島，喺西經90度嗰頭，啤令哨善海入面，約莫154平方公里大。呢笪地方由沙俄探險家啤令哨善發現，用沙皇彼得一世做地名。不過俄羅斯未有話要管呢度，反而係挪威話有主權管呢度，但畀《南極條約》凍結咗。
彼得、保羅與瑪莉

彼得、保羅與瑪莉（Peter, Paul and Mary）係1960年代最成功嘅美國民歌三重唱組合，由成員彼得雅羅（Peter Yarrow），保羅史圖基（Noel Stookey）同瑪莉崔佛斯（Mary Travers）組成。
最開始係經理人Albert Grossman想搵到一個「金髮大美女」（崔佛斯），一個「風趣佬」（史圖基）同埋一個「超級俊男」（雅羅）組成一個超級民歌組合，搵到佢哋三個就組成咗呢個好成功嘅組合。
彼得、保羅與瑪莉嘅第一次演出係1961年響紐約市格林威治村一個咖啡廳Bitter End。第年佢哋出咗第一張同名唱片。呢張唱片前十個月排喺公告牌雜誌排行榜前十名並且兩年咁長嘅時間排喺前100名。
佢哋唱咗好多有宣傳反戰同埋種族平等嘅歌曲，亦都經常出現喺一啲政治活動上演唱，一時成為咗嗰時最有名嘅民歌組合之一。1970年佢哋解散過一次，1978年為咗宣傳反核，佢哋又重新組埋一齊，響世界範圍做巡迴演出。
2004年，崔佛斯被驗出患咗癌症，五年後響2009年9月16號過世。
彼得三世

彼得三世（1728年2月21號—1762年7月17號，俄文：Пётр III）係俄羅斯帝國皇帝，1762年在位。
尖牙鱸屬

尖牙鱸屬（學名：Synagrops）係單鰭魚目發光鯛科嘅其中一個屬。
尖石鄉

尖石鄉係臺灣新竹縣一個鄉，面積約莫528平方公里，人口約莫1萬。
尖沙嘴福德古廟

尖沙嘴福德古廟，又叫尖沙咀土地廟，係香港九龍尖沙嘴現存唯一唐人廟宇，係一間土地廟，供奉福德土地公，喺海防道近住九龍公園徑下低。座廟現址喺1900年起好，1979年同1993年重修過。

歷史
尖沙咀福德古廟嘅歷史可以追溯到19世紀尖沙咀村嘅土地廟。1900年，廟宇起喺現址，並得到附近九龍倉碼頭嘅華籍工人同埋附近嘅華人街坊尊崇。直至1978年，香港政府曾計劃清拆呢間廟，想將北京道嘅街市搬去嗰到，但因遭到街坊嘅反對，間廟先得以保留。1979年，間廟重建成而家個樣，並曾經喺1993年重修。
尖沙咀福德古廟嘅正門門額同對聯寫住：【共仰福德神威，百載街坊沾惠澤】，【重新社公廟貌，萬民香火展明煙】，係廖烈文題嘅。
尖牙發光鯛屬

尖牙發光鯛屬（學名：Verilus）係單鰭魚目發光鯛科嘅其中一個屬。
尖草坪區

尖草坪區係中國山西太原一個市轄區，總面積286平方公里，人口32萬。
尖沙嘴碼頭

尖沙咀碼頭，又叫尖沙咀天星碼頭，係香港天星小輪響九龍尖沙嘴海邊嘅渡輪碼頭，附近係海運大廈同尖沙嘴鐘樓，由天星小輪提供兩條航線去香港島北岸嘅中環碼頭同灣仔碼頭。
尖洲

尖洲（英文：Tsim Chau）位於香港西貢半島東面，大浪灣裏便，同大洲一孖。佢響鹹田灣、望魚角同西灣對出。
尖紮

尖紮係中國青海黃南一個縣，人口5.8萬。
尖沙嘴鐘樓

尖沙咀鐘樓，官方叫前九廣鐵路鐘樓，響香港九龍尖沙咀海邊，係九廣鐵路舊尖沙嘴火車站嘅一部分。鐘樓響2023年起好，而家做咗香港古跡。
入面有個銅鐘
廿二邊形

廿二邊形，或者叫廿二角形，係有22條直邊嘅多邊形，總共有22隻角，內角和3600°。
廿二烷

廿二烷（粵拼：jaa6 ji6 jyun2，docosane）係烷烴一種，每個分子有22個碳原子同46個氫原子，化學符號C22H46。
廿五邊形

廿五邊形，或者叫廿五角形，係有25條直邊嘅多邊形，總共有25隻角，內角和4140°。
廿二世紀殺人網絡：復活次元

《廿二世紀殺人網絡：復活次元》（The Matrix Resurrections）係一部2021年嘅美國科幻動作電影，由蓮娜華高斯基做導演、監製同編劇。套片係《廿二世紀殺人網絡3：驚變世紀》（2003年）嘅續集，同埋係「廿二世紀殺人網絡系列（英文：The Matrix (franchise)）」嘅第四套作品。主演係奇洛李維斯、Carrie-Anne Moss（英文：Carrie-Anne Moss）、林拔·韋遜、Jada Pinkett Smith（英文：Jada Pinkett Smith），佢哋飾演番之前電影裏面嘅角色。
廿八邊形

廿八邊形，或者叫廿八角形，係有28條直邊嘅多邊形，總共有28隻角，內角和4680°。
廿四史

廿四史（粵拼：jaa6 sei3 si2），又叫二十四史（ji6 sap6 sei3 si2）或正史（zing3 si2），係中國歷代寫嘅廿四本史書，記載由黃帝去到明朝嘅歷史。
廿二世紀殺人網絡2：決戰未來

《廿二世紀殺人網絡2：決戰未來》（The Matrix Reloaded）係一部2003年嘅科幻電影，由華高斯基姐妹執導，呢套片係《廿二世紀殺人網絡》嘅續集。主演係奇洛李維斯、羅蘭士費斯賓、Carrie-Anne Moss、曉高韋榮。
廿二世紀殺人網絡3：驚變世紀

《廿二世紀殺人網絡3：驚變世紀》（The Matrix Revolutions）係一部2003年嘅科幻動作電影，由華高斯基姐妹執導同編劇，套片係《廿二世紀殺人網絡2：決戰未來》嘅續集，喺上集六個月後就上映，成個三部曲嘅第三集。主演係奇洛李維斯、羅蘭士費斯賓、Carrie-Anne Moss（英文：Carrie-Anne Moss）、曉高韋榮（英文：Hugo Weaving）。
續集係《廿二世紀殺人網絡：復活次元》，喺2021年12月22號上映。
廿六邊形

廿六邊形，或者叫廿六角形，係有26條直邊嘅多邊形，總共有26隻角，內角和4320°。
我唔見咗支單簧管上音

我唔見咗支單簧管上音，法國童謠，有時只話我唔見上音，作曲作詞人不明，出名錄音上至一九五八年。本身歌詞同唱法，都有唔少變化，兼世界有好多版本，題目內容各有變化，邊唱邊玩。佢副歌借自十九世紀早年洋蔥之歌，一模一樣，或會認為由支曲改編，故此聽落有進行曲風。而唱法竹十水竹唱七次用七音做變化，七音單個變有，遂次加一個音玩落去亦有。
原本法文用唱名，英文同原曲名相近，改為音名，日文就話雙簧管壞咗，一九五九年石井好子填詞，葡萄牙文就話結他，西班牙文改做農場，七音換做畜牲。

各地
法文J'ai perdu le do de ma clarinette，短啲叫J'ai perdu le do。英文I Lost the C on My Clarinet。葡萄牙文Eu Perdi o Dó da Minha Viola。西班牙文Mi Granja又La Granja。日文クラリネットをこわしちゃった，或クラリネットこわしちゃった，又或クラリネットを壊しちゃった。
我哋都係香港人

《我哋都係香港人》（英文：Hong Kong Born Foreigner）係香港MakerVille製作嘅文化節目，由陳子豐同新德莉莉主持，2024年4月13號到6月15號逢禮拜六20:00－20:30喺香港電視娛樂ViuTV播出。節目主持會去走訪一啲香港土生土長嘅非華裔嘅日常生活。

節目調動
2024年6月15號：由於 20:05-20:15 同 20:15-23:15 分別播《歐洲國家盃2024 Online》同直播《歐洲國家盃2024 - 匈牙利 對 瑞士》，第10集提早喺19:30-20:00播。
我唯一嘅守護者

我唯一嘅守護者（TVB叫我和我的爸爸），係韓國KBS 2TV喺2018年9月15號開始播出嘅一套週末連續劇，由《底衫少女時代》嘅洪碩九導演同埋《吹吧，美風啊》嘅金始慶作家合作打造嘅。呢套劇係講女主角金道蘭（Uie扮）嘅親生老竇金永勛（崔秀宗扮）喺28年之後突然出現返，人生改變咗好多嘅女主角同埋一直收埋著真實面貌嘅老竇之間嘅故事。
呢套劇喺劇終之前創下全國收視率49.4%（AGB全國基準）嘅成績，係其中一套喺2010年代攞到接近50%全國收視率嘅韓國劇集〔僅次於另一套創咗同樣嘅佳績嘅韓劇《麵包王金卓求》（全國收視率50.8%）〕。
我哋白俄羅斯人

《我哋白俄羅斯人》（Мы, беларусы）係白俄羅斯國歌，1995年開始用。
我哋真係好撚鍾意香港

我哋真係好撚鍾意香港，係一句喺2020年香港七一遊行第一次出現嘅句子。

意思
「我哋真係好撚鍾意香港」表面意思同字面一樣，即係我哋好鍾意香港，其中「撚」字係粗口。而「撚」字蘊含表達嘅意思有：
「超級」嘅意思，表達香港人嘅豪氣
自嘲嘅意思，諷刺就算香港樓價高、地價貴、工作慘，香港人都仍然想留喺呢個地方，有犯賤嘅感覺
民族嘅強橫同驕傲，意思即係唔會因為香港國家安全法就放棄香港，而係好想救呢個地方，但係又因為唔知第時會點所以覺得好驚

反應
呢句話出咗之後好快就喺社交媒體廣傳，亦都受到唔少知名人士嘅使用。
我嘅奮鬥

《我嘅奮鬥》（Mein Kampf）係納粹德國元首希特拉喺1925年寫嘅自傳，講述佢嘅政治觀點，亦成為日後德國納粹黨嘅綱領。
我哋黨

我哋黨係以色列一個中間派政黨，喺2014年創立，本身喺利庫德集團分裂出嚟，當中亦有人由前進黨轉投，黨內嘅代表人物係摩西卡隆，佢喺利庫德嗰陣入過內閣做通訊部長。
2015年時係以利庫德集團為首嘅以色列執政聯盟入面嘅第二大黨，有10個國會議席，摩西卡隆喺內閣入面係財政部長，佢一路做到2020年退出政壇為止。
到2019年4月以色列議會改選，我哋黨嘅席位跌到4席，不過呢次選舉冇政黨籌組到政府，以色列要喺同年9月再舉行大選，呢次我哋黨加入利庫德嘅名單入面，不過黨內核心摩西卡隆都冇再用我哋黨牌頭出選，最後利庫德名單入面得1個代表我哋黨嘅候選人當選。
2020年，我哋黨唯一嘅議員過檔新希望，我哋黨正式玩完。
呢篇我哋黨係政治類嘅楔位文章，未完成；麻煩你幫手加下料，充實佢。
左輪手槍

左輪手槍（英文：Revolver），或者叫轉輪手槍，係手槍（英文：Handgun）其中一類，指有多個膛室嘅手槍，槍側跟有一個轉輪結構去放呢啲膛室，因為要就返多數人右手開槍嘅習慣，轉輪多數向左邊打開，所以叫「左輪手槍」。傳統上，轉輪手槍發射有凸緣子彈 (rimmed cartridge)，但亦有部分轉輪手槍可以發射無凸緣子彈 (rimless cartridge)。

側開式、中析式、及固定式
轉輪手槍可以依據結構，可以分為側開式 (swing-out)、中折式 (top-break/ tip-up)、同固定式 (fixed)。
側開式係指當需要裝填子彈同退出彈殼嘅時候，彈膛所在嘅輪巢 (cylinder) 可以向槍身左側或者右側打開。
中折式係指槍身分成兩個部分，由一個骹連接；裝彈退彈嘅時候，輪巢可以跟隨其中一部分槍身向上 (top-break) 或者向下 (tip-up) 打開。
固定式轉輪手槍係指輪巢唔可能好似側開式或者中折式咁隨便打開，裝填子彈嘅時候從槍身側邊嘅裝彈口退彈同裝彈。
Colt Single Action Army，典型嘅固定式轉輪手槍
Enfield No.2 Mk I 轉輪手槍
史密夫威信一型轉輪手槍
史密夫威信軍警型
金牛座 (Taurus) Tracker

單動式及雙動式
轉輪手槍亦可以依據擊發系統分為單動式同雙動式。
單動式係指射手每次發射前必須將擊鎚 (hammer)拉後，發射時拉扳機 (trigger)、釋放擊鎚、擊發子彈。
雙動式指射手無需事先將擊鎚拉後，拉扳機時會帶動擊鎚退後以及擊發子彈。
巧人

巧人（Homo habilis）又叫能人，係靈長目人科人屬一個絕種嘅物種，喺231萬年前到165萬年前喺非洲東部到南部存在。
左立

左立（粵拼：zo2 lap6；1988年5月6號—），係中國大陸男歌手。

經歷
2013年，佢參加湖南衛視《快樂男聲》攞到長沙亞軍、全國第八名。
左雲

左雲係中國山西大同一個縣，總面積1307平方公里，人口16萬。
左麟右李

《左麟右李》係香港歌手譚詠麟同李克勤用「左麟右李」名義發行嘅一張專輯，亦係譚詠麟第45張粵語專輯。
巧合

巧合（coincidence）係指若干件事喺冇明顯關連之下一齊發生，而且呢樣嘢令人覺得出人意表。
左營車站

左營車站係臺灣鐵路公司縱貫線南段嘅一個鐵路車站。
弗萊明

弗萊明（Alexander Fleming，1881年8月6號—1955年3月11號）係蘇格蘭生物化學家，喺蘇格蘭嘅Lochfield出世，家中世代務農。1906年從倫敦聖瑪麗醫院（St. Mary's Hospital）醫科學校畢業。1928年，佢發現青黴菌可能有殺菌作用，並將呢個現象喺1929年嘅英國實驗病理學期刊發表。1941年首次測試盤尼西林；盤尼西林嘅發現，完全改變咗人類同傳染病之間生死搏鬥嘅歷史，人類嘅平均壽命亦得以延長。弗萊明因此同錢恩、弗洛里一齊得到1945年諾貝爾生理學或醫學獎。
弗里堡奧林匹克

弗里堡奧林匹克（英文：Fribourg Olympic Basket）係瑞士弗里堡嘅職業籃球球會，依家打緊瑞士職業籃球聯賽。
弗里德里希·恩格斯

弗里德里希·恩格斯（Friedrich Engels，1820年11月28號—1895年8月5號）係德國社會學家同哲學家，馬克思主義嘅開山祖師之一。佢係馬克思嘅老死，畀唔少錢馬克思使（經濟上嘅支持）。1848年，同馬克思夾份寫《共產黨宣言》，馬克思死咗之後，重幫手編輯第二同第三卷馬克思嘅《資本論》。佢重領導國際工人運動。
維基語錄收錄咗同呢篇文相關嘅摘錄：
恩格斯
維基同享有多媒體嘅嘢： Friedrich Engels
弗里德里希艾伯特

弗里德里希艾伯特（德文：Friedrich Ebert，1871年2月4號—1925年2月28號）係威瑪共和國政治人，做過頭一任總統，1919年做到1925年過身。
搭配詞抽取

搭配詞抽取（英文：Collocation extraction）係指「教電腦自動噉由語料度抽出啲搭配詞」嘅技術。
搬運工人

搬運工人（英文：porter），又叫搬運佬，係為其他人搬運貨物作為工作嘅工人，俗稱又叫挑夫。喺山區入面，幫助其他人從事登山活動嘅需要，揹運登山物品、料理烹煮、找地紮營、急難救援、巡山守望等，包攬呢啲工作嘅搬運工人，又叫「高山協作員」。喺好多第三世界國家，重有唔少搬運工人被雇用，特別喺一啲領域，其中駱駝、牛、馬或者狗等動物，以及手推車、貨車、輪船、火車或者飛機等交通工具，無法取代傳統嘅人力搬運方式，或者呢啲替代方式唔實用。另外喺發展中國家，童兵亦都經常被強迫做搬運工作。
搭嘴音

搭嘴音係一種成日以輔音型式出現嘅語音，泛指講嘢嘅人發音嗰時口腔入面有兩個位同時閉塞。後面嗰個閉塞位處於軟顎，隔斷口腔同第啲共鳴腔（鼻腔同咽腔）之間嘅氣流通路。
呢種音常見於非洲南部嗰啲語言。
搭配詞

搭配詞（英文：collocation）係語料庫語言學入面提出嘅一個概念。如果話有若干隻字成一套搭配詞，意思即係指呢拃字一齊出現嘅機率高過完全隨機會預期嘅。
同慣用語唔同嘅係，搭配詞可以齋靠睇組成嘅字嚟理解背後嘅意思。
搭上高鐵愛旅遊

《搭上高鐵愛旅遊》（英文：Love Travel With High Speed Rail）係香港電視廣播有限公司嘅旅遊節目，喺2018年8月27號到8月31號香港時間禮拜一到五22:30到23:00喺翡翠台播。節目由何廣沛、劉穎鏇做主持，嘉賓包括唐詩詠、陳展鵬、蕭正楠、李佳芯、龔嘉欣、姚子羚、麥美恩，介紹搭廣深港高速鐵路可以去到嘅其中六個城市廣州、桂林、汕頭、廈門、杭州同北京有乜嘢玩。
搭客

搭客，北方中文叫乘客，係坐上交通工具嘅人，但唔包括控制人員（譬如司機）同埋服務人員。
每種交通工具都對搭客人數有規定，過咗龍就係超載。
搭客呢個詞語喺香港已經好少人會用，但係喺天星小輪仍然會見到。
搬屋

搬屋，俗稱搬竇，好似搬家，搬廠，搬寫字樓都係搬屋，係運輸業嘅生意。如果要搬嘅嘢唔係太多，可以自己叫老友一齊搬。
要搬係好麻煩，又要搵屋，兩邊畀租，中途又要搵迷你倉放嘢，等新屋裝修好。搬屋中途最怕唔見嘢，或者打爛嘢，追人賠償。
人頭搬家，即係身首異處，通常都會死人。
搬龍門

搬龍門（粵拼：bun1 lung4 mun4；moving the goalposts，或者 shifting the goalposts）呢句嘢源自英國，字面上解係指喺啲有龍門嘅運動入面場波打打吓改變個龍門嘅位置，會噉做嘅通常係技不如人輸緊嗰一方－喺呢個情況入面，因為輸緊而搬龍門嗰一方出緊矛招，等自己表面上好似冇輸到噉。而喺哲學上，「搬龍門」俾哲學家攞咗嚟指一種非形式謬論，指緊啲講緊謬論嘅人喺討論中途改變對對方嘅要求，等自己望落好似冇輸到噉。

謬論
始祖鳥嘅化石
哲學上係噉樣形容搬龍門謬論嘅：提出咗某個主張嘅人喺場討論當中傾傾吓突然間改變對對方嘅要求，仲要扮到對方因為滿足唔到嗰個新要求就等如滿足唔到個舊要求噉；通常噉係因為個對方提出咗啲好強嘅理據，俾人睇到原先嗰個主張係唔真確唔合理嘅，於是提出嗰個主張嘅人會提出第個主張，對方處理唔到個新主張就扮到好似個舊主張係啱嘅噉－但係事實上，個舊主張都仲係唔真確唔合理嘅。就好似技不如人踢踢吓波俾人入咗，跟手唔係認衰，而係將個龍門搬走，仲指住對手話對手冇入波。
例子
A 君：我認為進化論係錯嘅，因為佢根本冇證冇據。
B 君：查實呢，進化論有好多證據，例如係科學家掘到啲始祖鳥嘅化石同似現代雀鳥嘅化石出嚟，仲有...（詳請請睇進化論嘅證據）
A 君：超，佢揾到始祖鳥化石同似現代雀鳥嘅化石之嘛，但係又冇親眼睇過嗰啲生物，所以進化論根本冇證據支撐。
B 君：你噉即係搬緊龍門啫。
（而且如果吓吓都要親眼見到先算證據嘅話，噉好多嘢都唔信得。）
喺呢場對話入面，B 君攞咗一啲證據出嚟，呢啲證據顯示 A 君原先嗰句主張係錯嘅－進化論真係有證據－但係 A 君唔係認衰或者嘗試回應 B 君啲證據（例如係如果佢認為 B 君啲證據唔合理，解釋吓點解佢會噉諗），而係提出一個新要求－要求親眼睇到嗰啲生物，仲要講到好似 B 君處理唔到呢個新要求就等如原先嗰個主張係啱嘅噉。
新井直人

新井直人（1996年10月7號—）係日本足球員，打後衞位置，效力新潟天鵝。
新井章太

新井章太（1988年11月1號—）係日本足球員，司職守門員，效力川崎前鋒。
新井翔太

新井翔太（1985年4月7號—）係日本足球員，司職中場，效力過浦和紅鑽，及愛媛FC。
新井浩文

新井浩文（1979年1月18號—），係日本嘅一個韓裔前男演員。2019年因性侵案要坐四年監，幾乎等於要退出娛樂圈。
新井瑞希

新井瑞希（1997年4月14號—）係日本足球員，司職前鋒，效力SC相模原。
新井茂雄

新井茂雄（1916年8月8號—1944年7月19號）係日本嘅游水運動員，1936年柏林奧運4×200米自由式接力金牌同埋100米自由式銅牌得主。
後來佢加入日本陸軍，1944年喺緬甸戰死。
新井涼平

新井涼平（1990年11月3號—）係日本足球員，司職中場，效力甲府風林。
慶餘年

《慶餘年》係中華人民共和國2019年發行嘅一部電視劇，由孫皓執導，王倦任編劇，改編自作家貓膩同名小說，第一季總共有46集。
呢套劇由張若昀、陳道明、李沁、李小冉、于榮光、郭麒麟等人主演。
套劇喺香港安排喺無綫電視翡翠台2020年3月2號至4月18號播，星期一至五夜晚9點半，仲特別增設星期六晚8點半連播兩集嘅時段，但係cut淨45集。

其他
2020年，綜藝節目《王牌對王牌》邀請咗《慶餘年》劇組重聚，一眾主創都有亮相。李沁答完一條問題之後好自然咁撓住張若昀臂彎，隨即鬆開。
慾罷不能

《慾罷不能》（英文：Too Hot to Handle）係英國真人騷節目，2020年4月17號由Netflix發行。節目搵咗班平時性生活隨便嘅靚仔靚女，住埋同一個度假村，只要四個禮拜無任何性行為，就可以瓜分十萬蚊美金獎金。
慾經

慾經（Kama Sutra）係古時印度一本講性愛嘅經典書，約莫響公元2世紀寫好，全本書有7篇、35章、1250個小節。
維基同享有多媒體嘅嘢：Kama Sutra
慶雲

慶雲係中國山東德州一個縣，總面積502平方公里，人口30萬。
慶陽西峰機場

慶陽西峰機場（粵音：hing3 joeng4 sai1 fung1 gei1 coeng4）係喺中國甘肅嘅一個機場，喺1976年嗰陣起好兼且喺1977年開放畀人用嚟搭飛機。
張瑞蓮

張瑞蓮，香港親中派政治人，香港再出發大聯盟發起人之一。
張瑞成

張瑞成（粵拼：zoeng1 seoi6 sing4；簡化字：张瑞成；英文：Terence Teo）係星加坡編曲人。喺第五屆百事音樂風雲榜憑F.I.R.嘅《Lydia》攞最佳編曲，喺星加坡金曲獎憑F.I.R.嘅《千年之戀》攞最佳編曲。

經歷
佢幫過好多華語樂壇歌手編曲，有林俊傑、孫燕姿、蕭敬騰、張靚穎、蔡依林。2016年，參加《夢想的聲音》幫素人挑戰者嘅演出編曲。同年，佢喺《中國好歌曲》第三季為陶喆隊伍編曲。佢都幫過張信哲喺《天籟之戰》節目嘅編曲。佢喺《我是歌手》第四季為關喆、趙傳、張信哲編曲。佢喺《歌手2017》嘅2017巔峰會為李玟編曲。佢喺《歌手2018》為李聖傑、張韶涵編曲。佢喺《歌手2019》為楊坤、錢正昊編曲。
張發奎

張發奎 ，CBE（英文：Chang Fa-kwei，1896年9月2號—1980年3月10號），字向華，原名發葵，又名逸斌，係中國國民革命軍陸軍上將。佢喺第二次世界大戰期間立功，獲英國頒贈大英帝國勳章。戰後，佢喺英治香港定居直至終老。

軍事生涯
張發奎係廣東始興客家人，帶兵參加過國民革命軍北伐、中國抗日戰爭、國共內戰，官至陸軍上將。
1947年5月2號，港督楊慕琦爵士偕同夫人、女公子Nora，仲有戰時組織英軍服務團嘅長官賴廉士上校等人，一行訪穗。喺沙面廣州行轅，楊慕琦代表英皇向張發奎將軍送贈CBE勳章，以紀念佢二戰時喺桂林協助英軍之功。

晚年
1949年，張定居香港。佢做過客家人組織崇正總會會長。而家九龍李鄭屋邨崇正中學仲有禮堂「張向華紀念堂」紀念佢。
張定居香港廿年，一直拒絕到臺灣任職中華民國政府，亦冇返過大陸。1972年去過臺灣參加雙十節，同蔣介石、蔣經國兩仔爺會面。
1980年，張發奎喺香港養和醫院病逝，享年83歲。中華民國總統蔣經國發佈總統府褒揚令，稱張發奎將軍「安內攘外，屢著勛勞，執節懷忠，擁護國策」。

相
1922年，孫中山夫婦响廣州同總統府衛隊官兵合影。坐喺地下左手邊第二個係張發奎。
1936年上海密勒氏評論報《中國名人錄》第五版
1938年6月第138期《良友畫報》封面
1947年《華僑日報》報導，楊慕琦總督致頌張發奎
張瑞祺

張瑞祺（Debbie Cheung），香港親中派人士，青年議會第六屆主席，力主香港青年人到中國發展。
張瑩瑩

張瑩瑩，香港親中派政治人，曾經參與2023年香港區議會選舉。
張瑪莉

張瑪莉（英文：Mary Cheung，1952年8月11號—）係1975年度香港小姐競選嘅冠軍。

軼事
由於張瑪莉曾經是孤兒，無法知道自己嘅確實生日日期；由於香港學校嘅暑假定於每年的7-8月，故此她將8月11號定為自己嘅生日日期，以示有很多假期來慶祝自己生日。在蘇浙公學時，因為仰慕蘇州人文文化，所以選擇自己祖籍為蘇州。蘇浙公學中的蘇指江蘇省，而江蘇省是南京江寧府（中文：江寧府）和蘇州府（中文：蘇州府）的合稱。
另外，粵語名曲《明星》的原唱者是張瑪莉，時為1976年，原名《當你見到天上星星》，面世後反響一般；之後經陳麗斯翻唱，再到葉德嫻翻唱時終於大紅，成為熱門嘅翻唱曲，很多歌手以此剖白自己身為歌手的心聲。
文小言

文小言，以前叫文心一言（英文：ERNIE Bot）係中國科技公司百度嘅傾偈機械人項目，2023年3月16號正式向公眾開放測試，畀外界叫做「中國版ChatGPT」。佢嘅五大功能包括文學創作、商業文案創作、數理推算、中文理解同埋多模態生成，仲識得用粵語同埋其他中國語言答問題。
2024年9月4日，百度推出文心一言4.0版，仲宣佈文心一言改名做「文小言」。

敏感議題
2023年3月20日，路透社試吓問中國當局嚴格監管嘅敏感話題，例如問中共領導人習近平係咪個好領導、習近平對中國嘅貢獻之類問題，同埋落指令要求對習近平作首詩同埋生成佢嘅肖像，文心一言但係就答非所問；文心一言用兩段字介紹習近平嘅學歷同經歷先，跟住話：「作為一個人工智慧大規模嘅語言模型，我仲未學識點答嗰個問題，你可以問我其他嘢，我將盡我所能幫你解答。」。而路透社改問，1989年六四天安門民運被鎮壓、當局點樣對待新疆維吾爾人等等問題，文心一言都會彈返上面個回覆出嚟。有時文心一言都會建議換個題目，並對路透社呢堆敏感問題十幾次都覆同一句話：「我們換個主題重新開始。」（「我哋換個主題重新開始。」）。但係文心一言唔只針對關於習近平等等嘅敏感提問，針對美國總統喬·拜登同前任總統唐納·川普以及中國係咪做緊武統台灣等問題，都係建議換個主題。比起搵唔到知識，媒體話嗰種行為更加似係迴避問題，人工智能對於審查制度係全新事物，但係似乎已經開始受到影響。華盛頓大學嘅教授傑弗里·丁（Jeffrey Ding）認為中國嘅AI技術可能會因為咁改變服務對象，雖然係咁，同一年8月近十家所謂嘅生成式人工智能服務機構已經獲准喺中國運營。網信辦又規定，呢啲服務應該「體現社會主義核心價值觀」。

翻譯質疑
由文心一言創作嘅「車水馬龍」
各界懷疑文心一言的AI畫畫其實係將中文句子用機器譯做英文單詞，再將單詞放入Stable Diffusion整幅圖。例如「車水馬龍」嘅街疑似譯咗做為咗「car、water、horse、dragon」四個字整咗幅好奇怪嘅圖。2023年3月23日，百度公司表示，文心一言完全係百度自研的大語言模型，文心一言整圖能力來自文心跨模態大模型ERNIE-ViLG

價值觀问题
2023年4月14日，微博某網友對三個人工智能傾偈機械人ChatGPT、New Bing和百度文心一言做咗一個測試，要求AI寫篇打擊自己細路嘅命題作文，標題係《你真的毫無價值》（《你真係毫無價值》）。三個傾偈機械人寫嘅文章但係有一定唔同，ChatGPT、New Bing成功發現咗其中唔符合人倫道德的地方，並畀咗修改建議，其中文心一言並未提出異議，只係按照指令機械式進行人身攻擊，並整出嘅具有「中國式家長」味道嘅文章引發咗網民嘅熱議。
文山區

文山區係中華民國臺灣臺北市嘅一個區，面積31.51平方公里，人口27萬。
文尼察

文尼察係烏克蘭文尼察州嘅首府，人口大約37萬。
文尼察州

文尼察州（烏克蘭文：Одеська область），係烏克蘭中西部嘅一個州，首府文尼察。
文山普者黑機場

文山普者黑機場（粵音：man4 saan1 pou2 ze2 hak1 gei1 coeng4）係喺中國雲南嘅一個機場，喺2006年嗰陣起好兼且開放畀人用嚟搭飛機。
文定王后

文定王后尹氏（韓文：문정왕후 윤씨，1501年四月初六—1565年十二月廿二）係李氏朝鮮王妃兼政治人，第11代君主中宗嘅第三繼妃同第14代王明宗嘅母后。第7代君主朝鮮世祖妃貞熙王后尹氏嘅從曾孫。1545年到1563年做李氏朝鮮攝政。諡號聖烈仁明文定王后（성렬인명문정왕후）。
佢係尹之任同全城府夫人嘅大女，喺中宗嘅第二繼妃章敬王后尹氏死後入宮，1517年成為王后，同年明朝冊封。佢生咗一個仔（1534年出世嘅慶原大君，即係後來嘅明宗）同四個女。1544年中宗死，仁宗即位，佢做咗大妃。1545年仁宗死，明宗即位，佢成為大王大妃，1563年之前佢係明宗嘅攝政。
文尼治

文尼治（粵拼：man4 nei4 zi6，葡文：Maniche，1977年11月11號—）係個退咗役嘅葡萄牙足球員，司職中場。

葳蕤史
呢節要加長。
文山市

文山市係中國雲南文山一個縣級市，總面積4500平方公里，人口45萬。
方位格

方位格（英文：locative）係文法格嘅一種，表示隻名詞係某啲時間或者空間上嘅位置。有啲語言（例如芬蘭文）可以有多過一種方位格。
方位角

方位角（英文：Bearing）係導航入面指一樣嘢同正北（或者另一樣嘢）相對嘅方位角度，通常會用羅經去睇。
方中信

方中信（英文：Alex Fong ，1963年3月17號—），原名符力，係香港男演員，澳門出世，鄕下喺海南省。佢響1986年出道，喺1987年電影《朝花夕拾》飾演男主角「方中信」，之後就攞咗嚟做自己藝名。佢做過無綫電視藝員，而家自由身。
2008年，方中信同1993年度香港小姐冠軍得主莫可欣結婚。

演出
呢個表唔完整，歡迎加料。

馬主生涯
由2019-2020馬季開始，佢同任達華喺香港賽馬會一齊做馬主，名下賽駒包括「晨曦巨星」、「晨曦英雄」。

武肺第一波疫情期間違反限制令
2020年2月16號喺武漢肺炎香港疫情肆虐期間，方中信同警務處處長鄧炳強、總警司謝振中、仲有多名藝人包括成龍、曾志偉、譚詠麟等，出席晨曦明星隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱烈討論。
方以智

方以智（1611年—1671年11月9號），字密之，號曼公，又號鹿起，別號龍眠愚者，出家後改名大智，字無可，別號弘智，人稱藥地和尚。直隸桐城縣（今安徽省桐城市）人。明末清初學者、思想家、科學家。